1. Υποβολή αίτησης υποψήφιου διδάκτορα (στην αίτηση αναγράφονται οι προϋποθέσεις και τα απαιτούμενα δικαιολογητικά).

**Προθεσμία αιτήσεων:** ***1-15 Οκτωβρίου και 1-15 Μαρτίου*** (στο χειμερινό και εαρινό εξάμηνο, αντίστοιχα)

1. **Ορισμός από τη Συνέλευση Τμήματος των Τριμελών Επιτροπών-ανά κατηγορία αιτήσεων.**
2. Κλήση του Υπ. Διδάκτορα από την Τριμελή Επιτροπή σε **προφορική συνέντευξη**.
3. **Η Τριμελής Επιτροπή καταθέτει εισήγηση-υπόμνημα στη Συνέλευση του Τμήματος** για το αν ο υποψήφιος πληροί ΄η όχι τις προϋποθέσεις εγγραφής και-σε θετική περίπτωση**- προτείνει τον (από τον υποψήφιο διδάκτορα προτεινόμενο) Επιβλέποντα κάθε υποψήφιου στη** **Συνέλευση του Τμήματος-(Σ.τ.Τμ.)**

4A**.** H Συνέλευση του Τμήματος **προτείνει τον Επιβλέποντα** -ακόμη και αν δεν έχει προταθεί από τον υποψήφιο διδάκτορα. Σε κάθε περίπτωση το θέμα αυτό ανάγεται στην αρμοδιότητα της Συνέλευσης του Τμήματος.

1. Η **Σ.τ.Τμ.** εγκρίνει ή απορρίπτει αιτιολογημένα την αίτηση του υποψηφίου.

Με αυτή (την απόφαση) ορίζεται η **γλώσσα εκπόνησης/συγγραφής** και η παράλληλη **υποχρέωση παρακολούθησης/ επιτυχούς εξέτασης μαθημάτων**.

1. **Γίνεται ανάρτηση** στο site του Τμήματος, στην ελληνική και αγγλική γλώσσα, **του**  **ονόματος του Υποψήφιου Διδάκτορα**, **του τίτλου και σύντομη περίληψη της Διδακτορικής Διατριβής, το ό­νομα του επιβλέποντος και των άλλων μελών της Τριμελούς Συμβουλευτικής Επιτροπής.**
2. **Προφορική-κατ’ έτος-παρουσίαση της προόδου**, ενώπιον της Τριμελούς Επιτροπής, και κατάθεση εντύπου ετήσιας έκθεσης προόδου από τον Υπ. Διδάκτορα **(Προς τη Σ.Τμ.).**
3. **Υποβολή αίτησης** από τον Υπ. Διδάκτορα προς την Τριμελή (δια της Γραμματείας) **για υποστήριξη της διδακτορικής του διατριβής**.
4. Αιτιολογημένη(από την Τριμελή) έγκριση ή απόρριψη της αίτησης.

**ΣΗΜΕΙΩΣΗ:** **Για την υποστήριξη της δ.δ. απαιτείται τουλάχιστον μία (1) δημοσίευση σε διεθνές περιοδικό με αξιολόγηση κριτών**

**και μία συμμετοχή σε συνέδριο κατόπιν αξιολόγησης.**

1. **Σύνταξη έκθεσης ολοκλήρωσης της δ.δ**. (από την Τριμελή) και πρόταση προς τη Συνέλευση Τμήματος για τον ορισμό Επταμελούς.
2. Η Συνέλευση του Τμήματος προβαίνει στην **αντικατάσταση των αφυπηρετησάντων μελών της Τριμελούς** (αν υπάρχουν) και στη συμπλήρωση της Επταμελούς.
3. Κατάθεση από τον διδάκτορα **πέντε (5) αντιτύπων της δ. δ**. του (4 για τα νέα μέλη της Επταμελούς +1 για τη Γραμματεία).
4. . Η διαδικασία της δημόσιας υποστήριξης προϋποθέτει τη φυσική παρουσία τουλάχιστον των τεσσάρων (4) μελών της Επταμελούς Εξεταστικής Επιτροπής, ενώ τα λοιπά μέλη μπο­ρούν να συμμετέχουν και μέσω τηλεδιάσκεψης.
5. Η έγκριση και βαθμολόγηση βεβαιώνεται με σχετικό Πρακτικό. Η Διδακτορική Διατριβή εγκρίνεται με πλειοψηφία τουλάχιστον πέντε (5) μελών της Επταμελούς Εξεταστικής Επιτροπής. Το Πρακτικό υπογράφεται από όλα τα συμμετέχοντα στη διαδικασία της αξιολόγησης της διατριβής μέλη της Επταμελούς Εξεταστικής Επιτροπής (παρόντα ή συμμετέχοντα με τηλεδιάσκεψη) και διαβιβάζεται, δια της Γραμματείας, στη Συνέλευση του Τμήματος.
6. Η Συνέλευση αναγορεύει και καθομολογεί τον υποψήφιο διδάκτορα σε δημόσια Συνεδρίαση του Τμήματος, παρουσία του υποψήφιου Διδάκτορα**.** Η τελετή αναγόρευσης διενεργείται τρεις (3) φορές ανά ακαδημαϊκό έτος.

 **Θεσσαλονίκη, 24/1/2018**

 **ΑΠΟ ΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ**